text: Politikere dropper masselukning af skoler
  01 februar 2017 kl. 15.59
  Størstedelen af skoler og dagtilbud bliver bevaret i det strukturforslag, som Varde Kommune nu satser på at gennemføre.
  Fem ud af seks partier i byrådet præsenterede i dag det forslag, som forventes at blive sat i høring efter byrådsmødet den 7. februar.
  Flere forskellige modeller var på forhånd præsenteret, men politikerne har altså valgt at være forsigtige med sparekniven, og derfor bliver de fleste institutioner bevaret.
  Ifølge forslaget får flere skoler og dagtilbud fremover fælles ledelse, og samtidig bliver specialtilbuddene samlet på Sct. Jacobi Skole, skriver Varde Kommune i en pressemeddelelse.
  Der skal også opføres en ny Brorsonskole i Varde,  og samtidig foreslås det, at Billum Skole, Billum Børnehave, Lysningen og Isbjergparkens vuggestue lukkes.
  Læs mere om den nye struktur her.
  Med forslaget vil politikerne styrke den lokale udvikling og det stærke lokalsamfund , oplyser kommunen.
  Den endelige beslutning forventes at blive taget på byrådsmødet den 30. maj 2017.
  I den nye struktur vil der være følgende skoler i Varde Komune
  Blåvandshuk Skole med filial på Janderup Skole Blåbjergskolen med filialerne Outrup Skole og Lunde Børneby Lykkesgårdskolen Brorsonskolen med filial på 10iCampus Ølgod Skole Tistrup Skole med filialerne Sig Børneby og Horne Børneby Agerbæk Skole med filialerne Starup Børneby og Årre Skole Næsbjerg Skole med filial på Nordenskov Skole Ansager Skole Alslev Skole (0.-6. klasse) Specialtilbud Sct. Jacobi
  
  
  